ہینک پلیسیئر

ہینک پلیسیئر ایک امریکی مصنف، ایڈیٹر، مقرر، کارکن، سیاسی نظریہ دان، پروڈیوسر اور غیر منافع بخش تنظیم کے ڈائریکٹر ہیں۔ وہ ٹرانس ہیومین ازم، لادینیت، تعلیم اور انسانی ہمدردی جیسے موضوعات سے وابستہ رہے ہیں۔

 پیشہ ورانہ زندگی 
1980 اور 1990 کی دہائی میں، پلیسیئر "ہینک ہائینا" کے نام سے سان فرانسسکو میں پرفارمنس آرٹسٹ، سلیم شاعر اور شہری صحافی کے طور پر جانے جاتے تھے۔ ان کے کام پر مختلف آراء سامنے آئیں۔ لاس اینجلس ٹائمز نے 1992 میں ان کی پرفارمنس کو "بچکانہ" قرار دیا، جبکہ نیو یارک پریس نے انھیں 90 کی دہائی کی شاعری کا "بہتر نمائندہ" کہا۔

انھوں نے Salon.com، SFGate.com اور GettingIt.com میں مضامین لکھے اور کلیولینڈ پرفارمنس آرٹ فیسٹیول (1991) میں شرکت کی۔

اپنے اصل نام سے، پلیسیئر نے سان فرانسسکو میں ملحدوں کے فلم فیسٹیول کی مشترکہ میزبانی کی اور 2010 میں نیویارک ٹائمز کے لیے "Local Intelligence" (مقامی ذہانت) کا کالم لکھا۔

ٹرانس ہیومین ازم اور مستقبل بینی پر انھوں نے H+ میگزین اور انسٹی ٹیوٹ آف ایتھیکس اینڈ ایمرجنگ ٹیکنالوجیز (IEET) کے لیے مضامین لکھے۔ 2012 میں وہ IEET کے مینیجنگ ڈائریکٹر مقرر ہوئے۔ انھوں نے کئی کتب خود شائع کیں، جن میں Invent Utopia Now اور Brighter Brains شامل ہیں۔

IEET چھوڑنے کے بعد انھوں نے برائٹر برینز انسٹی ٹیوٹ ( "Brighter Brains Institute") نامی غیر منافع بخش ادارہ قائم کیا، جس نے 2015 میں یوگنڈا میں "دنیا کا پہلا لادینی یتیم خانہ" قائم کیا۔ 2020 میں ادارے کا نام ہیومینسٹ گلوبل چیریٹی ("Humanist Global Charity") رکھا گیا اور 2023 میں اسے انسانیت پسند باہمی امدادی جالکاری ("Humanist Mutual Aid Network") میں تبدیل کیا گیا۔

 سیاسی نظریات 
2020 میں، پلیسیئر نے ایک مضمون A Modest Proposal for Global Egalitarianism (ہمہ گیر عالمی مساوات کے لیے اقل ترین تجویز) میں مساوات پر مبنی ایک نیا نظام تجویز کیا، جو Hampton Institute میں شائع ہوا۔ انھوں نے اسی نظریہ پر ایک ویب گاہ بھی بنائی۔

 سرگرمیاں 
2023 میں، پلیسیئر نے ایک اسٹریٹ ایکٹوسٹ گروپ Mega Mouth Rebels (بلند دہنی باغی / بڑ بولے باغی ) قائم کیا، جس نے غزہ جنگ میں جنگ بندی کے لیے متعدد مظاہرے منظم کیے۔ ریڈیو اسٹیشن کے پی ایف اے نے ان کی ریلیوں کو "تھیٹر کا رنگ لیے، منفرد اور طاقتور" قرار دیا۔

 مزید دیکھیے 

ملحدوں کا فلم فیسٹیول

 حوالہ جات 

زمرہ:پیدائش کا سال موجود نہیں
زمرہ:پیدائش کی جگہ موجود نہیں
زمرہ:امریکی غیر فکشن مصنفین
زمرہ:امریکی کالم نگار
زمرہ:امریکی ٹرانس ہیومینسٹ